पाएं अपने शहर की ताज़ा ख़बरें और फ्री ई-पेपरडाउनलोड करें
सूबे में अभी तक 45 साल से कम उम्र वर्ग की वैक्सीनेशन ड्राइव की शुरुआत नहीं हो सकी है। वहीं, कोविड-19 की दूसरी लहर को युवाओं के लिए ही ज्यादा खतरनाक माना जा रहा है। इसके बावजूद सूबा सरकार अभी तक इस वर्ग के लिए वैक्सीनेशन ड्राइव की शुरुआत कर पाने में विफल है। संक्रमण दर 16% तक पहुंच चुकी है। अगर हालात ऐसे ही रहे तो स्थिति और गंभीर हो जाएगी। यही नहीं अब युवाओं में भी गंभीर केस बढ़ रहे हैं। कई लक्षणों वाले मरीज जिनकी टेस्ट रिपोर्ट नहीं आई होती या उनकी जांच नहीं करवाई जा रही, उनकी भी मौत हो रही है।
मई के महज 5 दिनों में जिले के 6735 संक्रमित आ चुके हैं। इनमें से 4228 45 साल से कम उम्र के हैं। यानी महज 2507 ऐसे संक्रमित हैं, जिनकी उम्र 45 से ज्यादा की है। वहीं, 19 साल से कम उम्र के 459 संक्रमित मिल चुके हैं। इनमें भी 6 महीने, 9 महीने के 3 बच्चे, 1-5 साल के 15 बच्चे भी हैं। यही नहीं सरकारी आंकड़ों के मुताबिक पांच दिनों में हुई मौतों में से 9 की उम्र 45 से कम थी। यानी देखा जाए कि 5 दिनों में पाए गए 6735 संक्रमितों में से 62 फीसदी 45 साल से कम उम्र के हैं।
10769 एक्टिव केसों में से 8385 होम आइसोलेशन में
बुधवार को जगराओं में मां-बेटे की मौत हो गई। बताया जा रहा है कि बेटा राजकुमार (30) जीरा में किसी अस्पताल में एडमिट था। जबकि मां राज कला (50) जगराओं के सुखवीन हॉस्पिटल में थी, लेकिन बुधवार को दोनों की ही मौत हो गई। जीरा से परिजन किसी तरह राज कुमार का शव ले आए। बताया जा रहा है कि राज कुमार लुधियाना में प्राइवेट ऑटो कंपनी में मेकैनिक था। जिले में 1295 संक्रमित पाए गए। इनमें से 1186 लुधियाना और 109 बाहरी जिलों-राज्यों से संबंधित हैं। 26 मरीजों की मौत हुई। इनमें से 19 लुधियाना के हैं। 705 को डिस्चार्ज किया गया। 10769 एक्टिव केसों में से 8385 होम आइसोलेशन, 1204 ऑक्सीजन सपोर्ट पर हैं। जबकि 22 वेंटिलेटर पर हैं।
युवा बन रहे हैं ज्यादा शिकार
कोविड-19 की दूसरी लहर ज्यादा में युवा वर्ग ज्यादा शिकार हो रहा है। वहीं, कई बार आरटी-पीसीआर में भी उनकी रिपोर्ट पॉजिटिव नहीं आ पा रही। एक्स-रे या सीटी स्कैन की रिपोर्ट में संक्रमण दिख रहा है। कोविड का फेफड़ों पर ही ज्यादा असर है। दूसरी लहर में तेजी से असर दिख रहा है। यही नहीं अब 100 में से 1 मरीज की मौत हो रही है, जोकि चिंताजनक है। -डॉ. अमित बेरी, मेडिसिन स्पेशलिस्ट, डीएमसी
रब्ब-रब्ब करके कड्डी मंगलवार दी रात
तूफान से बद्दी में कटी बिजली, 2 अस्पतालों की ऑक्सीजन खत्म हुई, भेजने पड़े सिलेंडर
^अस्पतालों में मरीजों को ऑक्सीजन उपलब्ध कराने के लिए ऑक्सीजन प्लांट कर्मी, प्रशासन, सेहत विभाग दिन-रात काम कर रहा है। हम ऑक्सीजन के लिए दूसरे राज्यों पर निर्भर हैं। मंगलवार को मौसम में बदलाव से सभी को गर्मी से तो राहत मिली, लेकिन हमारे लिए ये बदलाव मुसीबत लाया। लुधियाना में बद्दी, उत्तराखंड और पानीपत से ऑक्सीजन आती है। मंगलवार को तूफान आने के कारण बद्दी में बिजली में नहीं थी।
प्लांट एक बार बंद होता है तो 5 घंटे उसे चलने में लगते हैं। जिले के दो अस्पतालों की ऑक्सीजन नहीं आई। एक में 62 तो दूसरे में 104 मरीज थे। ऑक्सीजन सिर्फ रात तक की थी। ऐसे में हम इतने चिंतित थे कि दिल्ली-मुंबई की स्थिति न बन जाए। ऐसे में एक अस्पताल की ऑक्सीजन से 1 टन की कटौती कर एक अस्पताल में और दूसरे में 250 सिलेंडर भेजे। ऐसे में हम एक बहुत बड़ी समस्या से उभरे। बुधवार सुबह बनी ऑक्सीजन लुधियाना पहुंची। स्थिति गंभीर है, हम पहले ही जरूरत से कहीं ज्यादा इस्तेमाल कर रहे हैं। आज हमारे पास 1387 लेवल-2 और 526 लेवल-3 के मरीज दाखिल हैं, जो पहली वेव से भी कहीं ज्यादा है। -जैसा डीसी वरिंदर शर्मा ने लाइव सेशन में बताया
कोविड-19 महामारी के दौरान स्टाफ की कमी को पूरा करने के लिए नर्सिंग और मेडिकल कॉलेजों के फाइनल ईयर के स्टूडेंट्स वॉलंटरी तौर पर योगदान दे सकते हैं। ये बात पटियाला डिविजनल कमिश्नर चंद्र गैंद ने डीसी वरिंदर शर्मा, पुलिस कमिश्नर राकेश अग्रवाल, सिविल सर्जन डॉ. किरन आहलुवालिया के साथ वर्चुअल मीटिंग के दौरान कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn